شه‌فه‌ق نيوز/ زريان دوريان واراناو فره‌يگ ره‌سانه‌ هه‌ردوگ ولايه‌ت نورس كارولاينا و ساوس كارولايناى ئه‌مريكى، ك وه‌جووريگ شاروچكه‌يليگ كناراوى گرته‌وه‌و دار و دره‌خته‌يل فريه‌يگيش كرده‌سه‌ ژير ئاوه‌و دوياى دو رووژ له‌ ويرانكاريى له‌ به‌شه‌يليگ له‌ دويرگه‌ى باهاما.
له‌و باوه‌ته‌و، ناوه‌ند نيشتمانى ئه‌مريكى ئه‌را زريانه‌يل له‌ مه‌يامى له‌ هه‌واڵه‌يلێ باس له‌وه‌ كرد ك ناوه‌ند زريانه‌گه‌ وه‌ نزيكه‌ 48 كم بويه‌ له‌ باشوور كيب فير له‌ نورس كارولاينا و سورعه‌ته‌گه‌يشى ره‌سيه‌سه‌ 160 كم له‌ سه‌عاتيگ و وشدارييش دا له‌ به‌رزه‌وبوين شه‌پۆله‌يلى له‌ زوورم كناراوه‌يل نورس كاروريناو فه‌رجينيا.
له‌لايگ تره‌و ئاماژه‌ وه‌يه‌يش كريا، ك شماره‌ێ قوربانيه‌يل ره‌سيه‌سه‌ زياتر له‌ 30 كه‌س له‌ دزويرگه‌ى باهاما دوياى هاتن ئه‌و زريان دوريانه‌، له‌وه‌ختيگ ك زويتر ئاماژه‌ وه‌ گيان له‌ده‌سداين 20 كه‌س كريا.
